07/08/2018 | Administración LocalMunicipal
Mugardos
Prórroga vixencia das listas para a provisión temporal de postos de traballo do concello de Mugardos, categoría limpador/a de edificios municipais

Pola sra. Alcaldesa-Presidenta do Concello de Mugardos, o día 01.08.2018, dictouse a resolución núm.822/2018, pola que, entre otros asuntos, resólvese: “RESOLUCIÓN DA ALCALDÍA NÚM.822/2018. Tendo en conta a proposta de prórroga da vixencia da lista de limpador/a edificios municipais e de contratación dun/dunha limpador/a de edificios municipais, formulada o día 01.08.2018 polo Concelleiro da área de servizos e persoal, obrante no expediente, e que copiada literalmente di: “… E visto que a lista de limpador/a edificios municipais está caducada con efectos do día 09.04.2018, e sendo materialmente imposible proceder á confección dunha lista para provisión temporal de postos de traballo no Concello de Mugardos na citada categoría, e tendo en conta a necesidade de efectuar contratacións para a substitución do persoal municipal nos supostos de baixa laboral, vacacións, etc., e faise necesario dispor de listas de substitución, PROPOÑO: 1.- Prorrogar a vixencia da lista de limpador/a edificios municipais ata a confección dunha lista para provisión temporal de postos de traballo no Concello de Mugardos na citada categoría. …” E tendo en conta o certificado e os documentos de retención de créditos emitidos pola interventora municipal en data 01.08.2018, obrantes no expediente, pola presente RESOLVO: Prestar aprobación á proposta antes transcrita e, en consecuencia: 1º.- Prorrogar a vixencia da lista de limpador/a de edificios municipais ata a confección dunha lista para a provisión temporal de postos de traballo no Concello de Mugardos na citada categoría, e que se proceda á publicación do presente acordo no Boletín Oficial da Provincia. …” Mugardos, asinado dixitalmente na data que figura na marxe pola alcaldesa.” Contra o presente acordo, definitivo en vía administrativa, poderán as/os interesadas/os interpoñer, con carácter potestativo, o recurso de reposición ante o mesmo órgano que o dictou no prazo dun mes, contado a partir do día seguinte ao da publicación no Boletín Oficial da Provincia. Si se interpón o recurso de reposición non se poderá interpoñer o recurso contencioso-administrativo ata que sexa resolto expresamente ou se teña producido a desestimación presunta do recurso de reposición interposto. Transcorrido un mes dende a interposición do recurso potestativo de reposición sen que se lle teña notificado resolución expresa, entenderase desestimado por silencio administrativo e quedará expedita a vía contencioso-administrativa, podendo interpoñer o recurso contencioso-administrativo ante o Xulgado do Contencioso-administrativo de Ferrol no prazo de dous meses, contados dende o día seguinte ó da notificación da resolución expresa do recurso de reposición, ou no prazo de seis meses, contados dende o día seguinte ó de aquel no que se produza o acto presunto. Non obstante, poderase impugnar directamente o presente acto ante o orde xurisdiccional contencioso-administrativo (artigo 123.1 da Lei 39/2015, do 1 de outubro). A tal efecto poderase interpoñer recurso contencioso-administrativo, no prazo de dous meses contados dende o día seguinte ó da publicación da presente, ante o Xulgado do contencioso-administrativo de Ferrol. Asemesmo, poderase interpoñer calquera outro recurso que estime pertinente. Mugardos, 2 de agosto de 2018. A ALCALDESA, ASDO. MARIA DEL PILAR DÍAZ OTERO